CELEX: 62020TB0350
Language: ro
Date: 2020-12-17 00:00:00
Title: Cauza T-350/20: Ordonanța Tribunalului din 17 decembrie 2020 – Wagenknecht/Comisia [„Acțiune în constatarea abținerii de a acționa – Protecția intereselor financiare ale Uniunii – Combaterea fraudei – Întâlniri ale Colegiului comisarilor și ale președintelui său cu reprezentantul Republicii Cehe – Cadrul financiar multianual 2021-2027 – Regulamentul financiar – Plăți directe din bugetul Uniunii în favoarea agricultorilor – Pretins conflict de interese al Prim-ministrului Republicii Cehe – Pretinsă lipsă de acțiune a Comisiei – Articolul 130 alineatul (1) din regulamentul de procedură – Interesul de a exercita acțiunea – Calitate procesuală activă – Luare de poziție a Comisiei – Inadmisibilitate”]

22.2.2021   
            
            
               RO
            
            
               Jurnalul Oficial al Uniunii Europene
            
            
               C 62/35
            
         
      Ordonanța Tribunalului din 17 decembrie 2020 – Wagenknecht/Comisia
      (Cauza T-350/20) (1)
      
      („Acțiune în constatarea abținerii de a acționa - Protecția intereselor financiare ale Uniunii - Combaterea fraudei - Întâlniri ale Colegiului comisarilor și ale președintelui său cu reprezentantul Republicii Cehe - Cadrul financiar multianual 2021-2027 - Regulamentul financiar - Plăți directe din bugetul Uniunii în favoarea agricultorilor - Pretins conflict de interese al Prim-ministrului Republicii Cehe - Pretinsă lipsă de acțiune a Comisiei - Articolul 130 alineatul (1) din regulamentul de procedură - Interesul de a exercita acțiunea - Calitate procesuală activă - Luare de poziție a Comisiei - Inadmisibilitate”)
      (2021/C 62/44)
      Limba de procedură: engleza
      
         Părțile
      
      
         Reclamant: Lukáš Wagenknecht (Pardubice, Republica Cehă) (reprezentant: A. Koller, avocată)
      
         Pârâtă: Comisia Europeană (reprezentanți: F. Erlbacher și M. Salyková, agenți)
      
         Obiectul
      
      Cerere întemeiată pe articolul 265 TFUE prin care se urmărește constatarea abținerii ilegale de a acționa a Comisiei cu privire la cererea reclamantului în vederea adoptării, în temeiul articolului 325 alineatul (1) și al articolului 319 alineatul (3) TFUE, precum și al articolului 61 alineatul (1) din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO 2018, L 193, p. 1), a unor măsuri obligatorii și disuasive, cu scopul de a preveni sau de a soluționa pretinsul conflict de interese al domnului Andrej Babiš, Prim-ministrul Republicii Cehe, în special, pe de o parte, prin împiedicarea membrilor Colegiului comisarilor, mai ales pe președinta acestuia, să se întâlnească cu domnul Babiš și să discute cu el aspecte legate de cadrul financiar multianual al Uniunii Europene pentru perioada 2021-2027 și de bugetul Uniunii în general și, pe de altă parte, prin adoptarea unor măsuri cu scopul de a pune capăt plăților de ajutoare agricole directe din bugetul Uniunii în favoarea anumitor societăți asupra cărora domnul Babiš exercită controlul și al căror proprietar efectiv este.
      
         Dispozitivul
      
      
                  1)
               
               
                  Constată că nu este necesar să se ia în considerare documentul prezentat ca anexa A.9, și nici pasajele din cererea introductivă care fac referire la conținutul acestui document.
               
            
                  2)
               
               
                  Respinge acțiunea ca inadmisibilă.
               
            
                  3)
               
               
                  Îl obligă pe domnul Lukáš Wagenknecht la plata cheltuielilor de judecată.
               
            
         (1)  JO C 271, 17.8.2020.